
Cyngor

Cyngor ar bwyntiau allweddol yn y testun i’ch helpu chi i ddysgu a chofio cynnwys, osgoi camgymeriadau, a mireinio eich techneg arholiad er mwyn gwella eich gradd

Gwirio gwybodaeth

Cwestiynau cyflym sy’n codi drwy’r adran ‘Arweiniad i’r Cynnwys’, er mwyn gwirio eich dealltwriaeth.

Atebion gwirio gwybodaeth


	1  Trowch i gefn y llyfr i gael atebion i’r cwestiynau gwirio gwybodaeth.

Crynodebau


	•  Ar ddiwedd pob testun craidd, mae crynodeb ar ffurf pwyntiau bwled er mwyn i chi weld yn gyflym beth mae angen i chi ei wybod.

Ynglŷn â’r llyfr hwn


Mae’r canllaw hwn yn ymdrin â Safon Uwch Uned 4 Opsiwn 8 Yr Almaen: Democratiaeth ac Unbennaeth tua 1918–1945; Rhan 2: Yr Almaen Natsïaidd, tua 1933–1945 ym manyleb TAG CBAC, sy’n werth 20% o’r cymhwyster Safon Uwch cyfan. Dyma ail hanner yr astudiaeth fanwl a ddewiswyd. Cafodd y rhan gyntaf ei hastudio yn Uned 2. Dylech ddefnyddio’r wybodaeth a’r ddealltwriaeth a ddysgoch yn flaenorol yn Uned 2 wrth ddechrau astudio Uned 4.

Mae’r adran Arweiniad i’r Cynnwys yn amlinellu’r meysydd cynnwys allweddol ar gyfer cyfnod 1933–1945. Mae rhan gyntaf yr adran hon yn canolbwyntio ar ddatblygiadau pellach yn rheolaeth y Natsïaid ar yr Almaen ar ôl 1933. Wedi hynny mae’n mynd yn ei blaen i drafod effaith polisïau hiliol, cymdeithasol a chrefyddol y Natsïaid rhwng 1933 ac 1945, a dadansoddi effeithiolrwydd polisi economaidd y Natsïaid yn y blynyddoedd hynny. Mae rhan nesaf yr opsiwn yn ymdrin â’r newidiadau i bolisi tramor y Natsïaid rhwng 1933 ac 1945, gan ddadansoddi cefndir dechrau’r Ail Ryfel Byd a gwerthuso’r datblygiadau allweddol yn ystod y rhyfel yn ogystal â’r effaith gyffredinol ar yr Almaen.

Mae’r adran Cwestiynau ac Atebion yn cynnwys enghreifftiau o atebion i’r cwestiynau ymateb estynedig (gwerth 30 marc) yn C1 a C2 neu C3. Mae’r rhain yn canolbwyntio ar werth ffynonellau hanesyddol i hanesydd ar gyfer datblygiad penodol, ac ar ddewis o gwestiynau traddodiadol ar ffurf traethawd. Ceir enghreifftiau o ymatebion cryf (gradd A) a rhai gwan (gradd C) i’r ddau fath o gwestiwn. Nid yw’n bosibl rhoi cwestiynau ac atebion enghreifftiol ar gyfer pob datblygiad, felly mae’n rhaid i chi fod yn ymwybodol y gallai unrhyw ran o’r fanyleb gael ei phrofi yn yr arholiad. Ni all y canllaw hwn fanylu’n llawn ar bob datblygiad, felly dylech ei ddefnyddio ochr yn ochr ag adnoddau eraill – fel nodiadau dosbarth ac erthyglau mewn cyfnodolion, yn ogystal â rhai, o leiaf, o’r llyfrau yn y rhestr ddarllen a luniwyd gan CBAC ar gyfer y fanyleb.

